подкрепа или да доведе до отпускане на малка подкрепа чрез механизма;
 в)потенциалните разходи, включително разходите по интегриране на системата, които приемащите държави членки може да направят.
 5.Комисията уведомява държавите членки относно разпределението, което възнамерява да включи в поканата за представяне на предложения в съответствие с член 7, параграфи 7 и 8.
 6.В случая на възобновяема енергия, произведена от инсталация, за която е предоставено подпомагане от механизма, и която се намира в трети държави, участващи в механизма, 100 % от статистическите ползи се разпределят за държавите членки с финансово участие, в съответствие с член 11 от Директива (ЕС) 2018/2001.
 Член 28
 Докладване до Комисията относно производството на енергия и статистическите ползи
 1.Приемащите държави членки и трети държави, които участват в механизма и са приемащи държави, докладват до Комисията наличните данни за производството на енергия през дадена година по проекти, финансирани чрез механизма, на два пъти — до 1 януари и до 1 юли на годината, следваща годината на производство.
 2.Действителните статистически ползи, които трябва да бъдат разпределени на участващите държави членки, се изчисляват на годишна база от Комисията и се съобщават на участващите държави членки до 1 октомври на годината, следваща годината на производство и се докладват от участващите държави членки в съответствие с разпоредбите на Директива (ЕС) 2018/2001. Общите зачислени статистически ползи отговарят на действителната произведена енергия в съответствие с данните и пазарните стойности, съобщени от държавите членки.
 ГЛАВА V
 Заключителни разпоредби
 Член 29
 Оценка
 1.Комисията извършва оценка на функционирането на механизма като част от прегледа съгласно член 45 от Регламент (ЕС) 2018/1999.
 2.При оценката се поставя акцент върху оценяването на полезните взаимодействия между механизма и други съответни програми на Съюза, ефективността на механизма да допринася за постигане на целите, установени в член 3, параграф 5 от Директива (ЕС) 2018/2001, в член 32, параграф 3, буква г), член 32, параграф 4 и член 33 от Регламент (ЕС) 2018/1999, ефективността на предоставяне по линия на механизма на форми на подлежаща на връщане подкрепа за проекти, както и ефективността на съчетаване на форми на подлежаща на връщане подкрепа с форми на неподлежаща на връщане подкрепа чрез операции за смесено финансиране в рамките на инструмента на Съюза за подкрепа на инвестициите.
 3.Въз основа на резултатите от оценките, посочени в параграф 1, и когато е уместно, Комисията прави предложения, за да се гарантира, че с механизма се постига напредък по постигането на целите, посочени в параграф 2.
 4.Комисията представя резултатите от оценките, извършени съгласно параграфи 1 и 2, пред Комитета за Енергийния съюз и ги оповестява публично.
 Член 30
 Докладване
 1.До 31 октомври всяка година Комисията представя пред Комитета за Енергийния съюз доклад относно функционирането на механизма, неговия принос към обвързващата цел на Съюза за 2030 г. за възобновяемата енергия и към целите на Европейския зелен пакт. Докладът се оповестява публично.
 2.До 31 октомври всяка година Комисията докладва пред Комитета за Енергийния съюз и Европейския парламент относно използването на външните целеви приходи от държавите членки и получените чрез механизма фондове на Съюза, размера на подпомагането, отпуснато през предходната година, и оставащите в механизма фондове,